August Kohver

August Kohver (ka August Koffer; 20. detsember 1888/1. jaanuar 1889 Vana-Kariste vald, Pärnumaa – 19. august 1942 Ussollagi vangilaager, Permi oblast, Venemaa) oli Eesti poliitik.

Ta õppis aastatel 1898–1901 Vana-Kariste-Maru vallakoolis ja aastatel 1901–1904 Halliste kihelkonnakoolis. Seejärel õppis ta põllumajandust Taanis, lõpetades aastal 1911 Dalumi põllumajanduskooli (:da:Dalum Landbrugsskole); aastal 1913 lõpetas ta õpingud Neuhaldenslebeni kõrgemas põllutöökoolis ja aastal 1914 Leipzigi ÜlikoolisEesti avalikud tegelased: eluloolisi andmeid. Toimetanud R. Kleis, Tartu: Eesti Kirjanduse Selts, 1932.

Kohver oli Põhja-Liivimaa Põllutöö Keskseltsi põllutööinstruktor ja hiljem Võru esimese põllutöö talvekooli õpetaja ja juhataja. 

1917. aastast Võru esimese ajutise maavalitsuse toitlus-varustusosakonna juhataja abi.Maavanemate vana ja uus pere. Nädal Pildis. Nr 8, 1940

Aastatel 1919–1921 oli Võru maavalitsuse liige ja aastatel 1921–1940 Võrumaa maavanem.http://www.lounaleht.ee/index.php?page=1&id=1416 1926–1929 oli ta III Riigikogu liige ja 1937. aastal Rahvuskogu liige.

1938. aastal kandideeris ta I Riigivolikogu valimistel Riigivolikogu 76. valimisringkonnas, kuid kaotas Albert Kendrale ja valiti maaomavalitsuste esindajana I Riiginõukogusse.

August Kohver arreteeriti NKVD poolt 2. jaanuaril 1941 Võrus, ta suri 19. augustil 1942 Permi oblastis Ussollagi vangilaagris.

 Tunnustus 
1927 Eesti Punase Risti II järgu II astme teenetemärk
1929 Kotkaristi III klassi teenetemärk
1938 Valgetähe III klassi teenetemärk

 Viited 

 Välislingid 
III Riigikogu, 15.06.1926–14.06.1929 liikmed
 Eesti biograafilises andmebaasis ISIK

Kategooria:Eestimaa Kubermangu Ajutise Maanõukogu liikmed
Kategooria:III Riigikogu liikmed
Kategooria:I Riiginõukogu liikmed
Kategooria:Põllumeeste konventide liikmed
Kategooria:Põllumeestekogude poliitikud
Kategooria:Kaitseliidu Vanematekogu liikmed
Kategooria:Võru maavanemad
Kategooria:Eesti Punase Risti II järgu II astme teenetemärgi kavalerid
Kategooria:Kotkaristi III klassi teenetemärgi kavalerid
Kategooria:Valgetähe III klassi teenetemärgi kavalerid
Kategooria:Eesti represseeritud isikud
Kategooria:Sündinud 1889
Kategooria:Surnud 1942